JERUUSALEMMA STUUDIO
Tere tulemast Jeruusalemma stuudiosse!
Näete kaht meest - minu kõrval on Pekka Sartola,
kes on saateid seni üksi teinud.
Pikendasime saadet poole tunnini ja proovime minu rolli
vaatajate esindajana, kes esitab eksperdist Pekkale küsimusi.
- Tere tulemast, Pekka! - Aitäh!
- Enne kui hakkame rääkima Piibli prohveteeringutest
ja nende teostumisest Lähis-Idas, tahaksin Pekkalt midagi küsida.
Oled nende teemadega juba 15 aastat tegelenud,
mis sind inspireeris Lähis-Ida'st huvituma?
- Pikk lugu. Üks on muidugi Jumala õhutus otsida asjadele
piibellikke nägemusi.
Olime naisega 1990. aastate keskel Hispaanias turismitööl.
See oli Iisraeli ja palestiinlaste vahel sõlmitud Oslo lepingute aeg.
Tehti suuri järeleandmisi, saadi Nobeli rahupreemiaid
ja kõik pidi edaspidi suurepärane olema.
Mingil põhjusel seda ei juhtunud ja alati leiti üks süüdlane -
süütu Palestiina pool ja suur paha hunt Iisrael.
See hakkas mind häirima. Asjal peab olema kaks poolt
ja kaks vaatenurka.
Hakkasin neid asju uurima ja äkitselt hakkasid allikad avanema.
Inimesed tulid meie piiblitundidesse ja nõudsid üha uusi
Piibli prohveteeringute ja aktuaalsete sündmuste
seostamisega seonduvaid tunde.
Nii me alustasimegi.
Olen isegi hämmastunud, miks Jumal selleks mind valis.
Ilmselt mõtles Ta algselt kedagi teist, kes alguses keeldus.
Olen kogenud seda tööd tehes selget Jumala juhtimist
ka täiesti praktilistes asjades.
On avanenud infoallikaid, millele poleks iial arvanud
end ligi pääsevat.
- Mitu raamatut oled seni kirjutanud? - 15 on valmis ja sügisel ilmub 16.
- Nii et üks raamat aastas? - Umbes nii. Vahel ka kaks.
- Ütlesid, et Jumal on juhatanud sinu aja kasutamist.
Sellest annab tunnistust raamatukirjutamiseks vajalik
tohutu taustainfo otsimistöö.
Reisid ja räägid pidevalt neist asjust Soomes ja maailmas,
kuid aega siiski jätkub?
- Jah. Olen saanud jõudu. Seda pean kõige olulisemaks.
Vaatamata väsitavatele reisidele olen pärast päevast puhkust
taas täis uut energiat. See töö meeldib mulle.
Minu sees pulbitseb tahtmine otsida Jumala tõdesid.
See on asja juures kõige võimsam ja parem asi.
- Mainisid Iisraeli rolli kohta, et neid peetakse tihti aja kellaks.
Oled seda kella 15 aastat jälginud, seal ilmselt kogu aeg toimub midagi?
- Jah. Vaatasin mõnd aega tagasi läbi vanu piiblitunde.
Teen endale tihti märkmeid, nii et mäletan, millest olen rääkinud.
Ma ei leidnud midagi, mida peaks muutma.
Samad asjad edenevad kiiremas tempos.
Uued sündmused on eelnevate täitumine
ja võiks öelda, et üha suuremad mosaiigitükid
asetuvad Jumala suures plaanis oma kohale
nii Iisraeli kui koguduse suhtes.
- Meie tänane ja arvatavasti ka järgmise korra teema
on Googi sõda, mis on üks paljudest.
Mida peab Piibli prohveteeringuid uurides jälgima?
- Esiteks peaks jalad tugevalt maas olema.
Ei saa ehitada õhulosse, vaid tuleb olla realistlik
ja vaadata, mille kohta prohvetid on midagi kaua aega tagasi rääkinud.
Tuleb meeles pidada, et Hesekielil, Johannesel ja teistel
polnud võimalik kasutada teatud terminoloogiat,
kui nad käsitlevad tänapäeva sõjapidamisega seotud vahendeid
ja sündmusi.
Nad kirjeldasid neid oma sõnade ja nägemustega.
Piibli prohveteeringute ja tänapäeva sündmuste sobitamine
nõuab külma kaalutlemist, et ei hakataks kalkuleerima
tulevaste sündmuste graafikut, vaid keskendutaks vaid sellele,
mis toimub.
- Piibel räägib Maagogist ja Googist. Mis on Maagog ja Goog?
- Lähme Hesekieli 38. peatükki, kus seda selgeimalt kirjeldatakse.
Peame kasutama ka heebreakeelset kaarti,
millele Hesekiel tol ajal mõtles.
Maagogi maa, millest Hesekiel räägib
ja kust Goog pärineb, hõlmas tol ajal tohutut piirkonda
Hiina müürist Musta mereni.
Seal elas ka sküütlasi.
Googi, tulevaste ründajate juhti, kelle Jumal kunagi kutsub
ja käsib tal Iisraeli vastu väed koondada,
seostatakse selgelt Venemaaga.
Olen Venemaal käies näinud tihti tsaariaegset vedurit,
millel on suur valatud märk: "Made in Gog" (Valmistatud Googis).
Nad teavad ja tunnistavad isegi, et Venemaa ja Goog käivad kokku.
Sõna 'rosh' tuleb sõnast 'russia', mida venelased enda kohta kasutavad.
Need on kaks olulist faktorit ka Googi sõda puudutavas kontekstis.
- Milliseid märke leiab tänapäeval selle kohta, et midagi toimub?
Kas meediast ja keskkonnast on näha, mis ajal me hetkel elame?
- Me ei ole ajas, mida Hesekiel kirjeldab ptk 38-39.
Need on teatud üldpilt. Enne nende sündmuste toimumist
peab Lähis-Idas sündima midagi nii radikaalset,
millest räägivad ka teised prohvetid.
Minu isiklik seisukoht, mida suudan ka Piiblist tõestada,
on see, et enne Googi sõja sündmusi peab Lähis-Idas toimuma
tohutu sõda araablaste ja iisraellaste vahel,
kus osalevad juudiriigi naabrid ja Iisraeli riik.
- Vaadates visuaalselt seisu, kus Uudenmaa maakonna suurune Iisrael
on ümbritsetud ca 300 miljonist ühise eesmärgiga inimesest,
kas see olukord ei tundu inimlikult võimatuna?
- Inimlikult näib see kindlasti võimatuna.
1948. aastal alanud vabadussõda poleks Iisrael kuidagi suutnud
inimlike võimalustega võita.
Teda ümbritses mitu korda suurem ja palju paremini relvastunud armee,
õigemini, mitme maa armeed.
Neil endil oli 50 - 60 000 hädiselt relvastatud sõdurit.
Inimlikke võimalusi vaadates ei uskunud keegi,
et Iisrael oleks sellest või mis tahes teisest sõjast
eluga välja tulnud.
Asi on Jumala plaanide teostumises.
Inimlikud kontekstid on teisejärgulised.
Kui Jumal on otsustanud midagi teostada,
näiteks Iisraeli suhtes aja kellana, siis see sünnib.
- Millest johtub naaberriikide nii tuline viha juudi rahva vastu?
- Asi on lihtsam kui üksnes sõda araablaste ja iisraellaste vahel.
Käib võitlus hea ja halva vahel. Tegemist on Jumala plaanide
ja sellele vastuseisva jõu katsetega takistada nende teostumist.
Räägime Jumala ja hingevaenlase vastuseisust.
Muud vaimset konteksti on raske leida.
- Millised maad geograafiliselt Googi sõjas osalevad?
- Googi armees osalevad Hesekieli nägemuse
ja temale tuntud maade kohaselt armee juht Goog,
kes on Meseki ja Tuubali valitseja.
Ta on mingi Venemaa tulevane president või tsaar.
Temaga ühinevad Iraan ehk iidne Pärsia;
tollases Väike-Aasias ehk Türgis asuvad 4 linnriiki -
Mesek, Toogarma, Tuubal ja Goomer.
Need asuvad Hesekieli kaardi tolleaegses Väike-Aasias ehk Türgis.
Olukord on muutunud.
Türgi on olnud aastaid Iisraeli liitlane,
kuid viimase 6-7 aasta vältel ehk praeguse riigijuhi Erdogani ajal
on suhted jahenenud.
Nii mõndagi on juhtunud, milles teineteist süüdistatakse.
Suhted on halvenenud ja Türgi läheneb Kesk-Aasia riikidele
ning on ühinemas Iisraeli vaenlastega.
Lisaks sellele mainitakse Puuti ehk Liibüat,
kus on samuti Araabia kevade ajal palju toimunud.
Mainitakse ka Etioopiat ehk Kuusimaad,
mis tähendab tegelikult Sudaani, kes on Iraani liitlane,
kuigi on tegemist erinevate ususuunadega.
Mõlemat haldab erinev radikaalne islamivalitsus.
Antud riigid on Iisraeli suhtes vägagi vihameelsed
ja osalevad ka Googi vägedes.
- Mida mõtlesid muutuse all Türgis? Kas mitte sama muutus
pole toimunud ka Iraani ja Venemaa soojenenud suhetes?
Samaaegselt on toimunud üllatavad pöörded.
- Tõsi. Venemaa ja Iraan on teineteisele üllatavalt lähedal,
mitte küll usundiliselt.
Hetkel on 40% Venemaa rahvastikust moslemid,
kuid mitukümmend miljonit inimest mõtlevad sarnaselt iraanlastega.
Iraani-Venemaa kaubandussuhted on olnud aastaid väga soojad.
Venemaa ehitab Iraani tuumatehaseid,
osaleb nende tuumaprogrammis ja kaitseb neid koos Hiinaga
Julgeolekunõukogus.
Needki suhted osutavad selgelt piibellikule lähenemisele.
- Kui mõelda Süürias hetkel käivale kodusõjale,
siis Hiina ja Venemaa väidavad Julgeolekunõukogus,
et Süüria asjadesse ei tohi sekkuda
ning liitlassuhted näivad üha soojenevat.
- Peab paika.
Kuigi hiljuti ilmsiks tulnud veretööde järel
tõmbus Venemaa veidi tagasi ega julgenud enam Süüriat
endise jõuga toetada.
Julgeolekunõukogu on vägivallateod hukka mõistnud,
mida pole varem juhtunud.
Praeguse olukorra jätkudes võib Süürias võim vahetuda.
- Mida arvad Iraani tuumaprogrammist?
Kas nad arendavad tuumarelva ja millal see võiks valmis saada?
- Iraani tuumaprogramm algas juba šahhi ajal.
Viimased 8 aastat visalt ehitatud tuumajaam Bushehris on valmis,
nüüd on kokku lepitud järgmise osas.
Venemaaga on kavas ehitada 5 tuumajaama.
Selle kõrval valmistab Iraan endale tuumarelva.
See on kõigi Lääne luureagentuuride ühine arvamus.
Iraan on sellega üsna kaugel.
Kui 2012. a suvel midagi ei toimu, saab Iraanist tuumariik,
mis muudab asjade seisu raskemaks.
- Kas näed siin mingit seost Googi sõjaga?
- Mitte niivõrd Googi sõjaga kui seisudega,
mis viivad Googi sõjani ehk Laulu 83 sündmustega,
millest olen saates juba varem rääkinud.
Kui Iisrael peab tegema ennetava rünnaku
Iraani tuumatehaste vastu, mis on hetkel väga tõenäoline,
tõmbab Iraan sellesse kaasa Hezbollah Liibanonis, ja Süüria.
Egiptuse reaktsiooni on raske ennustada,
kuna neil käivad presidendivalimised, mille teine voor on 2 nädala pärast.
Arvatakse, et võidab Moslemivennaskonna esindaja.
Igal juhul on seis Iisraeli jaoks äärmiselt negatiivne.
Kõik väiksed üksikasjad tunduvad liikuvat selles suunas,
et enne Googi sõja situatsioone toimub sõda Iisraeli
ja selle naabrite vahel.
Iraan vaevalt selles aktiivselt osaleb.
Nad toetavad Iisraeli naabreid raha, relvade ja luureinfoga.
- Kui vaadata praegust olukorda, siis mis on takistanud Iisraelil
seni Iraani ründamast?
- Peamiselt USA presidendivalimised. Obama on nõudnud,
et Iisrael ei ründaks enne, kui Obama lõpetab oma kampaania.
6. novembril selgub, kas jätkab Obama või Romney.
Kui Iisrael peaks tegema ennetava rünnaku,
kardab Obama oma soosingu langemist,
kuna tal pole õnnestunud Iisraeli takistada.
Iisrael on samas teatanud, et neid ei huvita USA valimised,
vaid oma riigi julgeolek.
- Kas Iraan võib seda olukorda ära kasutada?
- Just seda Iraan teebki. Pideva kõneluste venitamisega
on neil õnnestunud asju edasi lükata.
Nad kasvatasid diplomaatilist mõju, lubades riiki IAEA inspektorid;
nad näitavad rahvusvahelisel rindel, et nad peavad läbirääkimisi
ning tahavad edusamme ja lahendusi.
Samal ajal kiireneb uraani rikastamine 93-94%ni.
- Viitasid, et enne Googi sõda toimub sõda Iisraeli
ja seda ümbritsevate riikide vahel.
Kas praegune Süüria olukord võib olla selle lähteallikaks?
- See on väga võimalik. Süüria on kindlasti üks faktor,
kuna on Egiptuse kõrval üks olulisemaid araabiariike.
Kõik osalevad Süüria ja Egiptuse sündmustes.
Jutt käib Moslemivennaskonna algatatud
sunni islami vastureaktsioonidest Süürias.
Samuti on nad valitsev etniline osapool ka Jordaanias,
kus hiljuti alanud meeleavaldused
nõuavad uue peaministri väljavahetamist
ja rahulepingu lõpetamist Iisraeliga.
Liibanoniga on olukord lihtsam.
Hezbollah suudab üksinda Liibanoni sõtta tõugata.
Iraak on veidi mõõdukam, kuid neil on enamuses shia islam,
kellel on sama etniline taust Iraani moslemitega.
Neil on ühised huvid Iisraeli suhtes: seda tahetakse hävitada.
Kogu situatsioon liigub kulminatsiooni suunas.
- Kas omavahel võistlevaid sunniite ja shiiite ühendab
üksnes juudi rahva hävitamine?
- Neil on kaks peamist usulist erimeelsust.
Esiteks shiism ja sunnism, mis peavad teineteist valeõpetuseks.
Neil on kaks peamist vaenlast, millest üks on Lääne kristlus.
Islam ei võitle niivõrd juudiriigi kui kristluse vastu.
Nad peavad meid valeõpetuseks, polüteistideks ja muuks.
USA-d peetakse maailma kristluse nurgakiviks.
Suureks saatanaks nimetatav USA toetab väikest saatanat Iisraeli.
Need on omavahel tihedalt seotud, tuleb vaid otsustada,
kumb on võimsam. USA'd ei julgeta rünnata,
Iisrael on aga lähedal, seda on lihtsam ähvardada.
- Iraani raketid ulatuvad juba Euroopasse.
Kas oht ei ähvarda lisaks Iisraelile ka teisi riike?
- Kindlasti. Kuid mitte veel USA-d.
Iraan ei julge alustada raketisõda.
Hetkel jälgitakse Iraani relvastust Pärsia lahel niivõrd pingsalt,
et iga raketilasu ettevalmistus oleks satelliitide kaudu teada.
Nad ei jõuaks veel väljagi lennata, kui nad oleksid juba hävitatud.
Iraan peab kasutama oma liitlasi - Hamasi Gazas, kes pole veel valmis,
kuid Süüria ja Liibanon on juba valmis ning Iraan kasutab neid ära.
- Millal võiksid alata Laulu 93 sündmused?
- Jutt käib järgmisest suursõjast araablaste ja Iisraeli vahel.
Selle järel võivad seisud liikuda vastavusse
Hesekieli ennustusega Googi sõja kohta.
Ma ei taha ennustada, millal see juhtub,
kuid asjade seis liigub pidevalt selles suunas -
araabiamaailma sündmused, võimuvahetused Liibüas
ja Egiptuses, kus väljavahetatud presidenti ootab kohus.
Kui sama valemi kordudes pääseb Süürias võimule Moslemivennaskond,
muutub seis seal samasuguseks.
Vennaskonna põhimääruses on üks peamisi välispoliitilisi sihte
Iisraeli hävitamine.
60% Jordaaniast valitseb samuti Moslemivennaskond.
Asjaolud liiguvad vältimatult araabiamaade-Iisraeli sõja poole.
- Milline on EL'i seisukoht nende asjade suhtes?
Kuidas on see viimasel ajal arenenud?
- EL tervikuna on kahjuks Iisraeli vastu.
Seal on Iisraeli mõistvaid ja asjalikke seisukohti omavaid rühmi,
kuid nad on vähemuses.
Vähemalt 3/4 toetab palestiinlasi.
Ajades Palestiina asja nii ÜRO-s kui EL'is toetavad nad alateadlikult
Iisraeli hävitamisplaane.
Kui Iisrael kõigi nende nõudmistega koheselt ei nõustu,
võetakse kasutusele sanktsioonid ja püütakse nendega survet avaldada.
- Kas Soome seisukoht erineb või sarnaneb EL'i omale?
- Eelmise presidendi ajal oli suund murettekitavam.
Niinistö pole oma välispoliitilist seisukohta
Palestiina-Iisraeli suhtes veel selgelt avaldanud.
Ootan seda huviga ja näib, et see tuleb
eelmise presidendi ja välisministri omast positiivsem.
- TV7 vaatajaid huvitavad faktid Iisraeli ja Lähis-Ida kohta.
Üsna suur hulk televaatajaid palvetab Iisraeli eest
ja paluvad Jumala tahte sündimist.
- See ongi kristlaste ülesanne. Me ei pea toetama neid,
kes kaaluvad Iisraeli suhtes negatiivseid otsuseid.
Peame seisma Jumala Sõna tõdede eest,
siis oleme meiegi enamuses.
- Aitäh osalemast meie esimeses pooletunnises saates.
Jätkame nelja nädala pärast samal teemal
ehk mis on Googi sõda.
Aitäh vaatamast!
Tõlge: Monika Jaaguri